ออมสินเทเงินพันล้าน ปล่อยกู้ให้ชาวประมง
ออมสินเตรียมเสนอบอร์ดปล่อยกู้ชาวประมงสัปดาห์หน้า
9 ต.ค. 2558

ออมสินเตรียมเสนอบอร์ดปล่อยกู้ชาวประมงสัปดาห์หน้า
แหล่งข่าวจากคณะกรรมการธนาคารออมสิน เปิดเผยว่า ในวันที่ 12 ต.ค.นี้ จะมีการประชุมคณะกรรมการธนาคารออมสิน โดยฝ่ายจัดการจะเสนอเกณฑ์การให้สินเชื่อธุรกิจประมงทั้งเอสเอ็มอีและรายใหญ่ ที่ธนาคารได้ดำเนินการร่วมกับกรมประมงเพื่อช่วยเหลือผู้ประกอบอาชีพประมงในวงเงิน 1,000 ล้านบาท
ทั้งนี้ ธนาคารได้ร่วมทำหลักเกณฑ์กับกรมประมงและสมาคมประมงที่มีอยู่หลายแห่ง โดยจะให้กู้กับผู้มีอาชญาบัตรชัดเจน และต้องการจะเปลี่ยนจากการใช้อวนลากเป็นการใช้อวนรุนตามนโยบายของรัฐ ส่วนการให้กู้จะทำในลักษณะเดียวกับธนาคารประชาชนคือให้สมาชิกสมาคมหรือสหกรณ์การเกษตรต่างๆ ค้ำประกันกันเอง
ปัจจุบันไม่มีธนาคารใดปล่อยกู้ให้กับชาวประมง ธนาคารออมสินจะเป็นแห่งแรกที่เข้ามาช่วยจุดนี้